Middelsstore til store insekter, noe flattrykte fra siden, med bitende munndeler. Antennene er trådformede og lange, tydelig lengre enn hode + thorax. Pronotum er salformet. Bakbeina er utviklet til lange hoppebein. Forvingene er hardere og har stridulasjonsriller langs innerkanten, disse insektene lager lyd ved å gnisse forvingene mot hverandre. Hunnene har et langt og kraftig, gjerne sverdformet, eggleggingsrør.